Rata de promovare a Bacalaureatului 2019 este de 67,2 dintre elevii care au susținut examenele, a anunțat oficial Ministerul Educației. Este vorba despre primele rezultate, înainte de soluționarea contestațiilor. Spre comparație, în urmă cu un an rata generală de promovare, incluzând și absolvenții din promoțiile anterioare, a fost de 69,7%.

Ministerul Educației a anunțat că “procentul de promovare s-a calculat din totalul candidaților prezenți, incluzând în această categorie și candidații eliminați”.

La examenele Bacalaureatului 2019 s-au înscris 136.091 de absolvenți de liceu și s-au prezentat 129.166. / Spre comparație, în 2018 la BAC au fost 136.866 de candidați înscriși, dintre care s-au prezentat la examene 123.619 candidați (sursa).

Au fost dați afară din BAC 2019 pentru că au încercat să copieze sau au intrat cu telefoanele mobile în examene 84 de candidați. Aceştia nu se vor putea înscrie la următoarele două sesiuni ale examenului national de Bacalaureat. / Spre comparație, în 2018 au fost dați afară din examen 117 candidați.

Topul județelor în funcție de rata de promovare a Bacalaureatului 2019:

sectorul 4 al Capitalei (80,94%) – * De remarcat că este prima dată când Ministerul Educației comunică rezultatele dintr-un sector al capitalei o dată cu rezultatele județelor

Cluj: 80,71%

Iași: 76,34%

Bacău: 75,96%

Sibiu: 74,54%

Brăila: 73,40%

Galați: 73,01%

Municipiul București: 72,84%

Buzău: 72,84%

Brașov: 72,74%

Precizăm că nota minimă de promovare pentru fiecare disciplină este 5, iar media finală pentru promovarea examenului este minimum 6.

De precizat că Ministerul Educației nu spune, în comunicatul oficial al instituției, care sunt județele cu rate scăzute de promovare a bacalaureatului.

Într-o intervenție la Realitatea TV, Ecaterina Andronescu a declarat că cele mai slabe județe sunt Ilfov – 36% proporția mediilor de trecere la Bacalaureat, Giurgiu – 47% și Harghita.

Comunicatul Ministerului Educației:

“Bacalaureat 2019: rezultatele înregistrate de candidații care au susținut examenul în sesiunea iunie-iulie 2019 (înainte de contestații)

Rata de promovare (înainte de contestații) înregistrată de absolvenții care au finalizat studiile liceale în promoția 2018-2019 și au susținut probele examenului de Bacalaureat în sesiunea iunie-iulie este de 73,7% (superioară cu un procent celei de anul trecut: 72,7%).

Rata de promovare în ansamblu (înainte de contestații), incluzând și elevii proveniți din promoțiile anterioare, este de 67,2%.

S-au înregistrat 177 de medii generale de 10 (104 – anul trecut).

Din totalul candidaților înscrişi (136.091), s-au prezentat 129.166 de candidați. Au fost eliminați pentru fraudă sau tentativă de fraudă 84 de candidați. Aceştia nu se vor putea înscrie la următoarele două sesiuni ale examenului national de Bacalaureat.

S-au consemnat procente ridicate de promovare în: sectorul 4 al Capitalei (80,94%), judeţele Cluj (80,71%), Iași (76,34%), Bacău (75,96%), Sibiu (74,54%), Brăila (73,40%), Galați (73,01%), Municipiul București (72,84%), respectiv județele Buzău (72,84%) și Brașov (72,74%).

Precizăm că nota minimă de promovare pentru fiecare disciplină este 5, iar media finală pentru promovarea examenului este minimum 6. Procentul de promovare s-a calculat din totalul candidaţilor prezenți, incluzând în această categorie şi candidaţii eliminați.

Rezultatele (înainte de contestații) au fost afişate astăzi, 8 iulie, la ora 10:30, atât în centrele de examen, cât şi pe pagina web dedicată, bacalaureat.edu.ro. Contestațiile pot fi depuse tot astăzi, între orele 12:00 şi 16:00.

Rezultatele finale vor fi făcute publice sâmbătă, 13 iulie”.

Rata de promovare a Bacalaureatului, în ultimii 15 ani – Sesiunea iunie-iulie (proporția mediilor peste 6 la BAC):

BAC 2019: 67,2% – înainte de contestații

BAC 2018: 69,7% (cu 2 puncte procentuale mai mare decât înainte de contestații, când proporția mediilor de trecere la BAC a fost 67,7%) Sursa

(cu 2 puncte procentuale mai mare decât înainte de contestații, când proporția mediilor de trecere la BAC a fost 67,7%) Sursa BAC 2017: 72,9% (cu 1,5 puncte procentuale mai mare decât înainte de contestații, când rata de promovare era de 71,4)

(cu 1,5 puncte procentuale mai mare decât înainte de contestații, când rata de promovare era de 71,4) BAC 2016: 68,1% (rata de promovare a crescut cu 1,4 puncte procentuale după soluționarea contestațiilor: de la 66,7% la 68,1%)

BAC 2015: 66,41%

BAC 2014: 60,65%

BAC 2013: 56,4%

BAC 2012: 44,3%

BAC 2011: 45,72% * Anul în care au fost introduse camere video în examen

BAC 2010: 69,30%

BAC 2009: 81,47%

BAC 2008: 78,26%

BAC 2007: 82,08%

BAC 2006: 80,48%

BAC 2005: 84,66%

BAC 2004: 84,61%

Sursa datelor istorice: HotNews.ro

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA